पाएं अपने शहर की ताज़ा ख़बरें और फ्री ई-पेपरडाउनलोड करें
हजीरा में घर से शौच के लिए गई पांच साल की मासूम बच्ची को अपनी हवस का शिकार बनाने के बाद उसकी निर्मम हत्या करने के आरोप में पुलिस ने एक युवक को गिरफ्तार किया है। युवक ने मासूम बच्ची से दुष्कर्म के बाद उसके सिर पर ईंट से वार कर उसकी हत्या की और मौत की पुष्टि करने के लिए उसका गला घोंटा था।
डीसीपी विधि चौधरी ने बताया कि आरोपी सुजीत कुमार (27) मध्यप्रदेश के रीवा का मूल निवासी है। वह मृतक बच्ची के घर के निकट ही रहता है, वह बच्ची को पहले से जानता था। सुजीत ने शुक्रवार सुबह जब पीड़ित बच्ची को शौच के लिए जाते देखा तो उसके पीछे गया। उसने खंडहर में झाड़ियों के बीच में उसे दबोच लिया और उसे अपनी हवस का शिकार बनाया।
राज फाश होने के डर से ईंट से उसके सिर पर वार कर उसकी हत्या कर दी। इसके बाद उसका गला दबा दिया, फिर अपने कमरे में आ गया। पुलिस को छानबिन के दौरान सुजीत पर संदेह हुआ। पुलिस ने अन्य संदिग्धों के साथ सुजीत को हिरासत में ले लिया। जहां उसने आरोप कबूल कर लिया।
मुंह दबाकर बच्ची के साथ किया था दुष्कर्म
मिली जानकारी के मुताबिक आरोपी ने बच्ची का मुंह दबाकर उसके साथ दुष्कर्म किया था और फिर सर पर ईंट मारकर हत्या करने की कोशिश की। लेकिन जब वह नहीं मरी तो उसका गला दबाया गया। इसके अलावा आरोपी ने बच्ची के साथ कुकर्म भी किया है। बच्ची के शरीर पर 20 चोट के निशान मिले हैं। बच्ची उसका राज खोल सकती थी और आरोपी को इसी बात का डर था इसलिए उसने बच्ची की हत्या कर दी।
7 दिन पहले एक बच्ची से किया था छेड़छाड़
आरोपी हजीरा की एस्सार कंपनी में मजदूरी करता है और अविवाहित है। उसने 7 दिन पूर्व ही उसने मोहल्ले के एक अन्य लड़की के साथ छेड़छाड़ की थी। उसे ऐसा करते हुए लोगों ने देख लिया था, उसकी जमकर पिटाई की थी। लेकिन लोगों ने लापरवाही बरती और उसके खिलाफ पुलिस में कोई शिकायत नहीं की। जिसकी वजह से उसके हौसले और बुलंद हो गए थे। लोगों के पीटाई के निशान अब भी उसके शरीर पर मौजूद है।
अपनी बहन के घर रहता था आरोपी
पुलिस ने बताया कि आरोपी अपनी बहन के परिवार के साथ रहता था। उसके मोबाइल की भी जांच की गई है लेकिन अश्लील वीडियो जैसा कुछ अभी तक सामने नहीं आया है हो सकता है उसने हिस्ट्री मिटा दी होगी। पुलिस इंस्पेक्टर वीबी देसाई ने बताया कि आरोपी काफी समय से यहां पर रह रहा है। बच्ची को भी वह अच्छी तरीके से जानता था। वह लोग एक ही मोहल्ले के थे। इसी का फायदा उठाकर यह घटना अंजाम दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn